《水龙吟·当年玉立清扬》
宋代·刘克庄

当年玉立清扬，屋梁落月偏相照。而今衰飒，形骸百丑，情怀十照。久已饰巾、尚堪扶杖，听山东诏。尽後车载汝，营丘封汝，何必在、磻溪钓。晚悟儋书玄妙。懒从他、锺离传道。不论资望推排，也做五更三老。宋玉多悲，唐衢喜哭，好闲烦恼。问天公，扑断散人二字，赐龟蒙号。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。